تورکییهنین خاریجی ایشلر ناظری مؤلود چاووش اوغلو قطرده قورولاجاق اورتاق حربی بازا حاقیندا راضیلاشمانین تصدیقلندیینی بیلدیریب.
آخار. آذ خبر وئریر کی، ناظر بو بارهده ژورنالیستلره آچیقلاماسیندا معلومات وئریب.
«حاضردا بو راضیلاشمانین حیاتا کئچیریلمهسی مرحله سیندییک. تکنیکی کماندامیز لازیمی ایشلری گؤرور. پرزیدنتیمیز یاخین مدتده بؤلگه اؤلکهلرینه سفر ائتمک ایستییر. سفرین تاریخی قارشیداکی هفته عرضینده معینلشهجک»، - دئیه چاووش اوغلو بیلدیریب.
قید ائدک کی، بیر مدت اول تورکییه قطرده اؤز حربی بازاسینی یارادیب. بازانین یارادیلماسیندا اساس مقصد قطری خاریجی هجوملاردان قوروماقدیر. حربی بازادا عینی زاماندا ۳۰۰۰-ه قدر عسگرین یئرلشدیریله بیلر.
azb_Arab azb_Arab azb_Arab azb_Arab